ଇରାନରେ କରୋନା ଭୂତାଣୁ ସଂକ୍ରମଣ ବୃଦ୍ଧି ପାଉଥିବା ବେଳେ ସେଠାରେ ରହୁଥିବା ଭାରତୀୟମାନେ କିଭଳି ସ୍ୱଦେଶ ପ୍ରତ୍ୟାବର୍ତ୍ତନ କରିବେ, ସେ ନେଇ ବ୍ୟବସ୍ଥା କରାଯାଉଥିବା ସେଠାରେ ଅବସ୍ଥାପିତ ଭାରତୀୟ ରାଷ୍ଟ୍ରଦୂତ ଗଦାମ ଧର୍ମେନ୍ଦ୍ର କହିଛନ୍ତି। ସେ ଟ୍ୱିଟ୍ କରି କହିଛନ୍ତି ଇରାନ ପ୍ରଶାସନ ସହ ଏ ନେଇ ବ୍ୟବସ୍ଥା କରିବାକୁ ଆଲୋଚନା ଜାରି ରହିଛି। ଶନିବାର ସୁଦ୍ଧା ଇରାନରେ ଏହି ଭୂତାଣୁ ସଂକ୍ରମଣରେ ୪୩ ଜଣଙ୍କର ମୃତ୍ୟୁ ଘଟିଛି।
ଇରାନରୁ ଜାମ୍ମୁ କାଶ୍ମୀର ଏବଂ ଲଦାଖ ଅଞ୍ଚଳକୁ ବହୁସଂଖ୍ୟାରେ ନାଗରିକ ଆସୁଥିବାରୁ ସେହିସବୁ ଅଞ୍ଚଳରେ ଯାଞ୍ଚ ବ୍ୟବସ୍ଥା କଡ଼ାକଡ଼ି କରାଯାଇଥିବା ସେ କହିଛନ୍ତି।
